Coba ceritain soal Grand Prix Kanada 2013 dalam bahasa melayu

Grand Prix Kanada 2013 (nama rasmi: Formula 1 Grand Prix du Canada 2013) ialah sebuah perlumbaan bermotor Formula Satu yang diadakan pada 9 Jun 2013 di Circuit Gilles Villeneuve di Montreal, Kanada. Perlumbaan ini merupakan perlumbaan ketujuh dalam kalendar Formula Satu musim 2013, dan merupakan Grand Prix Kanada yang ke-50.

Selepas mendapat petak pertama, Sebastian Vettel dan Red Bull memenangi perlumbaan pertama mereka di Grand Prix Kanada, dan beliau menamatkan perlumbaan 14 saat di hadapan Fernando Alonso, yang mendapat tempat kedua.

Perlumbaan ini diselebungi oleh kematian Mark Robinson, iaitu seorang marsyal litar yang terbunuh selepas dihempap oleh sebuah kren pengangkat kereta. Kejadian ini berlaku ketika marsyal perlumbaan mengeluarkan kereta Sauber kepunyaan Esteban Gutiérrez, selepas pelumba Mexico itu terbabas pada saat-saat akhir dalam perlumbaan. Robinson kemudiannya meninggal di hospital hospital, dan menjadi marsyal pertama untuk meninggal dalam sebuah acara Formula Satu sejak marsyal Graham Beveridge di Grand Prix Australia 2001.